Veroordeelde moordenaar werk steeds vir EFF - Maroela Media
EFF-afgevaardigdes sing by die party se verkiesingskonferensie in Bloemfontein, Vrystaat (Desember 2014) Foto: Getrude Makhafola/Sapa
"Ons het nog nie 'n verkiesingskonferensie in Noordwes gehou om iemand anders aan te stel nie," het Fana Mokoena, woordvoerder van die EFF, gesê. "Dit is 'n interne saak en ons hanteer dit tans. Ons het dit gister in 'n vergadering bespreek."
Die party sal glo 'n aankondiging maak sodra 'n besluit geneem is.
Die Citizen het Dinsdag berig dat Babuile die EFF in Noordwes uit sy tronksel bestuur.
Hy is verlede jaar tot 12 jaar tronkstraf gevonnis vir die moord op David Chika, streeksekretaris van die ANC se dr. Kenneth Kaunda.
Die koerant het berig dat hy betroubare inligting ontvang het dat Babuile, wie se jaarlikse pakket net meer as R1 miljoen beloop, in Desember en Januarie sy salaris ontvang het, terwyl hy in die tronk sit. Die koerant beskik glo ook oor 'n brief gedateer 14 Januarie van die nuut aangestelde sekretaris-generaal van die EFF, Godrich Gardee, waarin hy glo die provinsiale partyleier, Alfred Motsi, opdrag gee om die amp van die hoofsweep in die wetgewer vakant te laat. Die amp word tans deur Babuile beklee.
Dakota Legoete, sekretaris van die ANC in Noordwes, het Dinsdag sy skok uitgespreek oor die berig dat Babuile steeds in sy amp is. "Ons, as die ANC in Noordwes, is geskok oor die feit dat 'n veroordeelde moordenaar steeds op die partylys van die EFF is en dat hy steeds 'n salaris verdien as 'n staatsverteenwoordiger. Dit is teenstrydig met die ampseed van enige staatsamptenaar." Hy het gesê die ANC sal dadelik die kwessie aanroer in die provinsiale wetgewer sodra die vergadering weer sit.
Wys jou hy is maar krimeneel in hul murg en been……….is dit nie deesdae n vereiste om n krimeneel te wees om die land te regeer nie?